麥巴比羅拔佬鬥數胡 PSG巴塞大駁火
2024年04月10日 16:01
東網電視
更多新聞短片
歐聯8強首回合,巴黎聖日耳門主場對巴塞隆拿。
歐聯8強首回合焦點大戰,法甲豪門巴黎聖日耳門(PSG)主場惡鬥西甲班霸巴塞隆拿。兩隊喺歐聯可謂「冤家」,每次碰頭例必戰況轟烈,出現唔少大手交易。巴塞近期戰績全面回升,作客亦無懼同坐擁豪華鋒線嘅PSG駁火,3.5球入球大博得過。(Now 643周四凌晨3時直播)
PSG現時喺法甲榜首領先10分,處於「等捧盃」狀態,注意力可以集中喺歐聯身上,上場聯賽就收起基利安麥巴比及馬昆賀斯等主力,擺到明留力今場搏殺。PSG今季4場歐聯主場3勝1和,但4場作客只得1勝,為免次回合作客「出事」,今晚必定趁主場之利全面發炮,基利安麥巴比、奧士文尼迪比利及干卡路組成嘅豪華鋒線,絕對係入波保證。
巴塞近況明顯回勇,近4場賽事全部贏晒,波蘭神鋒羅拔利雲度夫斯基亦重拾射門鞋,配合拉芬夏比洛尼及新星耶馬等進攻好手,球隊入球能力唔講得笑,佢哋近期對住拿玻里同馬德里體育會等勁旅,都可以攻入3球,重現最強攻擊力,實行同PSG鬥攻。
查實兩大豪門都係歐聯常客,近10年就曾經8次喺歐聯碰頭,當中有6次總入球開4球或以上,包括2017年巴塞6比1大炒PSG,2021年就輪到PSG作客4比1輕取巴塞,場場都咁經典,今場再追大盤包冇衰。
更多賠率: